Fiskesæsonen i Grønland er meget kort. Fjeldørreden forlader floderne i det tidligere forår så snart, at isen brydes i floderne, alt efter sted kan det være så tidligt som maj, og så opholder de sig i saltvand indtil juli, hvor de begynder migrationen tilbage til floderne. Timingen i deres tilbagevenden varierer efter sted, men det er som oftest i løbet af de første tre uger af juli, at de fleste floder oplever, at fjeldørreden strømmer til. Fiskeriet er herefter godt indtil slutningen af august, og nogle steder indtil midten af september.
Det giver to særlige sæsoner i Grønland: En forårssæson i saltvand, og en højsommer til efterårs-sæson i ferskvand. Fiske-camps og hytter ved floderne byder velkommen til sportsfiskere fra omkring 1. juli alt efter placering.
Nogle camps har en smule saltvandsfiskeri, og nogle lokale outfittere udbyder saltvandsfiskeri på dagsturs-basis. Det er dog mest henvendt til fiskere, der alligevel befinder sig i Grønland udenfor sæsonen, som gerne vil prøve at fiske, før fiskene vandrer.